Այս մասին մտածելու առիթը քաղաքական դաշտ հնարավոր վերադարձի մասին Գագիկ Ծառուկյանի վերջին հայտարարությունն էր: Երբ հանրապետական վերնախավը նրան վարկաբեկելու փորձ արեց, Ծառուկյանը համարժեք պատասխան տվեց, ու կարծես թե ընդունեց Սերժ Սարգսյանի մարտահրավերը: Բայց այդ հաստատակամությունը կարճ կյանք ունեցավ, և Ծառուկյանը հայտարարեց քաղաքականությունը մեկընդմիշտ թողնելու որոշման մասին: Դրանից հետո էլ, մեկ երկու առիթով կրկնեց, որ ինքն այլ ասպարեզներում բազմաթիվ անելիքներ ունի և հորդորեց մոռանալ իր քաղաքականություն վերադառնալու մասին: Այս օրերին սակայն պարզվեց, որ թեմայի մասին գրքի էջը ոչ թե փակվել էր, այլ՝ ծալվել: